पाएं अपने शहर की ताज़ा ख़बरें और फ्री ई-पेपरडाउनलोड करें
नयागांव थाना क्षेत्र के महदल्लीचक हाई स्कूल के समीप एनएच 19 पर मंगलवार की शाम सड़क दुर्घटना में एक साइकिल सवार की दर्दनाक मौत हो गयी। जबकि उसकी दस वर्षीय बच्ची बाल बाल बच गयी। सूचना मिलते ही पुलिस पहुंची। इस बीच ठोकर मारने वाला वाहन लेकर भाग गया। तत्पश्चात पुलिस ने उसके पास से बरामद मोबाइल से संपर्क कर परिजनों को फोन किया। मृतक 32 वर्षीय भुटेली साह दिघवारा थाना अंतर्गत लक्ष्मीपुर ककड़ियां के शंकर साह का पुत्र था। मृतक के परिजन भी थाने पर पहुंच गए और वहां चीख पुकार मच गई।
बेवा की चीत्कार की उसकी बेटी की शादी कैसे होगी सभी को रोने पर मजदूर कर दिया। बनयागांव थानाध्यक्ष अरविंद कुमार राम ने बताया मृतक मजदूर था व बाजार कर अपने इकलौती पुत्री के साथ साइकिल से वापस घर लौट रहा था। महदल्लीचक के समीप किसी भारी वाहन के चपेट में आ जाने से घटनास्थल पर ही मौत हो गयी। शव को पोस्टमार्टम के लिए भेज दिया गया। जबकि पुत्री का इलाज यहां के अनुमंडलीय अस्पताल में चल रहा है। उसके परिजन के घर लौटने के लिए पैसे न होने पर थानाध्यक्ष ने दो हजार रुपये उपलब्ध करवाए। और सीओ से बात कर इस घटना की जानकारी दी। इस मामले में पत्नी के बयान पर मामला दर्ज किया गया। दूसरी ओर वहां कुछ लोगों का कहना था कि अनियंत्रित कोच बस के ठोकर से यह घटना हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn